Rrjeti pa tela

Një rrjet pa tel është një rrjet kompjuterik që përdor lidhje të të dhënave pa tel midis nyjeve të rrjetit.Rrjetet pa tela u lejojnë shtëpive,rrjeteve të telekomunikacionit dhe instalimeve të bizneseve të shmangin procesin e kushtueshëm të vendosjes  së kabllove brenda një ndërtesë ose si një lidhje midis vendeve të ndryshme të pajisjeve.Rrjetet e administruara të telekomunikacionit zakonisht  zbatohen dhe administrohen duke përdorur komunikimin me radio.Ky zbatim ndodh në nivelin fizik(shtresa)të strukturës së rrjetit sipas modelit OSI.

Shembuj të rrjeteve pa tel përfshijnë rrjetet e telefonisë celulare,rrjetet lokale pa tel (WLAN)rrjetet e sensorëve pa tel,rrjetet e komunikimit satelitor dhe rrjetet tokësore me mikrovalë.


 Historia 

 Rrjetet pa tela 
Rrjeti i parë profesional pa tela u zhvillua nën markën ALOHAnet në vitin 1969 në Universitetin e Hawait dhe u bë funksional në qershor të vitit 1971.Rrjeti i parë tregtar pa tel ishte familja e produkteve WaveLAN,e zhvilluar nga NCR në vitin 1986.

 1973 – Ethernet 802.3
 1991 – Rrjeti i telefonisë celulare 2G
 Qershor 1997 – Lëshimi i parë i protokollit 802.11"Wi-Fi"
 1999 – Integrimi i VoIP 803.11

 Teknologjia themelore 
Përparimet në teknologjinë pa tela MOSFET(transistorë MOS)mundësuan zhvillimin e rrjeteve dixhitale pa tela.Përdorimi i gjerë i pajisjeve RF CMOS (CMOS me frekuencë radio),MOSFET-it të fuqisë dhe LDMOS (MOS i shpërndar anësor) çoi në zhvillimin dhe përhapjen e rrjeteve dixhitale pa tel gjatë në vitet 1990,ndërsa  përparimet e mëtejshme në teknologjinë MOSFET çuan në rritjen e gjerësisë së brezit në vitet 2000(ligji i Edholm-it).  Shumica e elementëve thelbësorë të rrjeteve pa tel janë ndërtuar nga MOSFET-et, duke përfshirë transmetuesit celularë, modulet e stacioneve bazë,routerat, amplifikatorët e fuqisë RF,qarqet e telekomunikacionit,qarqet RF dhe transmetuesit radio,në rrjete të tilla si 2G,3G, dhe 4G.

 Lidhjet pa tela 
parapamje| Kompjuterët shpesh lidhen me rrjete duke përdorur lidhje pa tela, p.sh. WLAN-e.

 Mikrovalët tokësore – Komunikimi me mikrovalë tokësore përdor transmetues dhe pranues të vendosur në Tokë që i ngjajnë me pjata satelitore.Mikrovalët tokësore janë në gamën e frekuencave të ulëta gigahertz,gjë që kufizon të gjitha komunikimet në vijë shikimi.Stacionet e pëcjellëse zakonisht vendosenn rreth  larg njëra-tjetrës.
 Satelitë komunikimi – Satelitët komunikojnë përmes valëve radio me mikrovalë të cilat nuk devijohen nga atmosfera e Tokës.Satelitët janë të pozicionuar në hapësirë,zakonisht në orbitë gjeosinkrone rreth  mbi ekuator.Këto sisteme që rrotullohen rreth Tokës janë të afta të marrin dhe të përcjellin sinjale zëri të dhënash dhe sinjale televizive.
 Sistemet celulare dhe PCS përdorin disa teknologji komunikimi radio.Sistemet ndajnë rajonin e mbuluar në disa zona gjeografike.Çdo zonë ka një transmetues me fuqi të ulët ose një pajisje përcjellëse radio për të përcjellë thirrjet nga një zonë në tjetrën.
 Teknologjitë radio dhe spektri i përhapur – Rrjetet lokale pa tel përdorin një teknologji radio me frekuencë të lartë të ngjashme me teknologjinë dixhitale celulare dhe një teknologji radio me frekuencë të ulët.Rrjetet LAN pa tel përdorin teknologjinë e spektrit të shpërndarë për të mundësuar komunikimin midis pajisjeve të shumta në një zonë të kufizuar.IEEE 802.11 përcakton një variant të zakonshëm të teknologjisë me valë radio me standard të hapur të njohur si Wi-Fi .
 Komunikimi optik në hapësirë të lirë përdor dritë të dukshme ose të padukshme për komunikim.Në shumicën e rasteve përdoret përhapja në vijë shikimi,gjë që kufizon pozicionimin fizik të pajisjeve komunikuese.

 Llojet e rrjeteve pa tela 

 PAN pa tela 
Rrjetet personale pa tela (WPAN) lidhin pajisjet brenda një zone relativisht të vogël që zakonisht është brenda arritjes së një personi.Për shembull:si radio Bluetooth ashtu edhe drita infra të kuqe e padukshme ofrojnë një WPAN për ndërlidhjen e një kufjeje me një laptop.Zigbee mbështet gjithashtu aplikacionet WPAN.Rrjetet Wi-Fi PAN janë bërë të zakonshme (që nga viti 2010)ndërsa projektuesit e pajisjeve kanë filluar të integrojnë Wi-Fi në një shumëllojshmëri pajisjesh elektronike për konsumatorë.Funksionet"My WiFi" të Intel dhe "virtual Wi-Fi" të Windows 7 e kanë bërë PAN-et Wi-Fi më të thjeshta dhe më të lehta për t'u vendosur dhe konfiguruar. 

 LAN pa tela 
parapamje| Rrjetet LAN pa tela përdoren shpesh për t'u lidhur me burimet lokale dhe me internetin.
Një rrjet lokal pa tela (WLAN) lidh dy ose më shumë pajisje në një distancë të shkurtër duke përdorur një metodë shpërndarjeje pa tela zakonisht duke ofruar një lidhje përmes një pike aksesi për qasje në internet.Përdorimi i teknologjive me spektrin e shprendare ose OFDM mund të lejojë përdoruesit të lëvizin brenda një zone lokale mbulimi dhe megjithatë të qëndrojnë të lidhur me rrjetin

Produktet që përdorin standardet WLAN IEEE 802.11 tregtohen nën emrin e markës Wi-Fi.Teknologjia fikse pa tela zbaton lidhje pikë-më-pikë ndërmjet kompjuterëve ose rrjeteve në dy vende të largëta shpesh duke përdorur mikrovalë të dedikuara ose rreze drite lazer të moduluara mbi një linjë pamjeje të drejtpërdrejtë.Ajo përdoret shpesh në qytete për të lidhur rrjetet në dy ose më shumë ndërtesa pa instaluar një lidhje me tela.Për t'u lidhur me Wi-Fi duke përdorur një pajisje mobile mund të përdoret një pajisje si një ruter pa tel ose aftësia e pikes se nxehtë private e një pajisjeje tjetër mobile.

 Rrjeti pa tela ad hoc 
Një rrjet pa tel ad hoc,i njohur gjithashtu si rrjet rrjetëzues pa tela(wireless mesh network)ose rrjet ad hoc mobil(MANET) është një rrjet pa tel i përbërë nga nyje radio të organizuara në një topologji rrjetë.Çdo nyje përcjell mesazhe në emër të nyjeve të tjera dhe secila nyje kryen drejtimin(Routing).Rrjetet ad hoc kanë aftësinë të “vetë-riparohen”duke ridrejtuar automatikisht trafikun përreth një nyjeje që ka humbur furnizimin me energji.Protokolle të ndryshme të shtresës së rrjetit janë të nevojshme për të realizuar rrjete ad hoc mobile,siç janë drejtim me vektor të distancës te renditura sipas radhës(Distance Sequenced Distance Vector routing),Drejtim i bazuar në lidhshmëri(Associativity-Based Routing),Drejtim ad hoc me vektor të distancës sipas kerkeses (Ad hoc On-Demand Distance Vector routing) dhe Drejtim me burim dinamik (Dynamic Source Routing).

 MAN pa tela 
Rrjetet pa tel tela metropolitane janë një lloj rrjeti pa tela që lidh disa rrjete lokale(LAN)pa tela.

 WiMAX është një lloj i Wireless MAN dhe përshkruhet nga standardi IEEE 802.16.

 WAN pa tela 
Rrjetet pa tela në shtrirje të gjerë janë rrjete pa tela që zakonisht mbulojnë zona të mëdha,si p.sh.midis qyteteve fqinje ose midis një qyteti dhe periferive të tij.Këto rrjete mund të përdoren për të lidhur degët e ndryshme të një kompanie ose si një sistem publik aksesi në internet.Lidhjet pa tela ndërmjet pikave të aksesit zakonisht janë lidhje mikrovalë pikë-më-pikë që përdorin pjata parabole në brezat 2.4GHz dhe 5.8GHz në vend të antenave gjithdrejtuese që përdoren në rrjete më të vogla.Një sistem tipik përmban porta të stacionit bazë,pika aksesi dhe përsëritës ura pa tela(wireless bridging relays).Konfigurime të tjera janë sistemet rrjetë(mesh) ku çdo pikë aksesi funksionon gjithashtu si përsëritës.Kur këto rrjete kombinohen me sisteme të energjisë së rinovueshme,siç janë panelet diellore fotovoltaike ose sistemet e erës,ato mund të funksionojnë si sisteme të pavarura.

 Rrjeti celular 
parapamje| Shembull i faktorit ose modelit të ripërdorimit të frekuencës, për katër frekuenca (F1-F4)
Një rrjet celular ose rrjet mobil është një rrjet radio i shpërndarë në zona tokësore të quajtura qeliza secila e shërbehet nga të paktën një transmetues fiks i vendosur në një lokacion të caktuar i njohur si stacion bazë ose vendqelizë(cell site).Në një rrjet celular çdo qelizë përdor zakonisht një grup të ndryshëm të frekuencave radio nga të gjitha qelizat fqinje për të shmangur ndërhyrjet.

Kur bashkohen këto qeliza sigurojnë mbulim radiofonik në një zonë të gjerë gjeografike.Kjo e mundëson një numër të madh transmetuesish të lëvizshmëm(p.sh.telefona mobilë,pagues, etj.)që të komunikojnë me njëri-tjetrin dhe me transmetuesit e fiksuar dhe telefonat në çdo vend të rrjetit përmes stacioneve bazë edhe nëse disa nga transmetuesit janë në lëvizje gjatë transmetimit nga një qelizë në tjetrën.

Edhe pse fillimisht ishin menduar për telefonat celularë me zhvillimin e telefonave inteligjentërrjetet e telefonisë celulare mbartin rregullisht të dhëna përveç bisedave telefonike:

 Sistemi Global për Komunikimet Mobile (GSM):Rrjeti GSM ndahet në tri sisteme kryesore:sistemi i komutimit,sistemi i stacionit bazë dhe sistemi i operimit dhe mbështetjes.Telefoni celular lidhet fillimisht me stacionin bazë pastaj me sistemin e operimit dhe mbështetjes më pas lidhet me stacionin e ndërrimit ku thirrja përcillet në destinacionin e saj.GSM është standardi më i zakonshëm dhe përdoret nga shumica e telefonave celularë.
 Shërbimi i Komunikimeve Personale (PCS):PCS është një brez radioje që mund të përdoret nga telefonat mobilë në Amerikën e Veriut dhe Azinë Jugore.Kompania Sprint ishte e para qe vendosi nje sherbim PCS.
 D-AMPS:Një version i avancuar digjital i sistemit AMPS i cili po shfuqizohet për shkak të përparimeve në teknologji.Rrjetet më të reja GSM po zëvendësojnë këtë sistem të vjetër.

 Rrjetet private LTE/5G 
Rrjetet private LTE/5G përdorin spektrin e licensuar të përbashkët ose të palicensuar pa tela falë stacioneve bazë të rrjetit celular LTE ose 5G,qelizave të vogla dhe infrastrukturës tjetër të rrjetit të aksesit radio (RAN) për të transmetuar zë dhe të dhëna drejt pajisjeve fundore(smartfonë,module të integruara,routerë dhe pajisje të kalimit të të dhënave).

3GPP i përkufizon rrjetet private 5G si rrjete jopublike që zakonisht ndërtohen në shkallë të vogël për të përmbushur nevojat e një organizate për besueshmëri,qasje dhe mirëmbajtje.

 Burim i hapur 
Rrjetet private me burim të hapur bazohen në një softuer bashkëpunues të udhëhequr nga komuniteti i cili mbështetet në rishikimin nga përdoruesit dhe në zhvillimin e përbashkët për të përdorur modifikuar dhe shpërndarë kodin burimor.

 Rrjeti global i zonës 
Një rrjet global(GAN)është një rrjet që përdoret për të mbështetur lëvizshmërinë nëpër një numër të pafund të rrjeteve lokale pa tela (wireless LAN)zona mbulimi me satelit etj.Sfida kryesore në komunikimet mobile është kalimi i komunikimeve të përdoruesve nga një zonë mbulimi lokal në tjetrën.Në Projektin IEEE 802 kjo përfshin një sërë rrjetesh tokësore pa tela.

 Rrjet hapësinor 
Rrjetet hapësinore janë rrjete që përdoren për komunikim midis anijeve kozmike zakonisht në afërsi të Tokës.Shembull i kësaj është Rrjeti Hapësinor i NASA-s.

 Përdorimet 
Disa shembuj të përdorimit përfshijnë telefonat celularë të cilët janë pjesë e rrjeteve të përditshme pa tela duke mundësuar komunikime të lehta personale.Një shembull tjetër janë sistemet e rrjetit ndërkontinental që përdorin satelitë radio për të komunikuar në mbarë botën.Shërbimet e emergjente si policia përdorin gjithashtu rrjete pa tela për të komunikuar në mënyrë efektive.Individët dhe bizneset përdorin rrjete pa tela për të dërguar dhe ndarë të dhëna me shpejtësi,qoftë kjo në një ndërtesë të vogël zyre apo nëpër botë.

 Vetitë 

 Gjeneral 
Në një kuptim të përgjithshëm rrjetet pa tela ofrojnë një gamë të gjerë përdorimesh si për bizneset ashtu edhe për përdoruesit në shtëpi."Tani industria pranon një numër të kufizuar të teknologjive të ndryshme pa tela.Çdo teknologji pa tela përcaktohet nga një standard që përshkruan funksione unike në shtresat fizike  dhe të lidhjes së të dhënave të modelit OSI.Këto standarde ndryshojnë në metodat e sinjalizimit të përcaktuara diapazonin gjeografik dhe përdorimin e frekuencës ndër të tjera.Dallime të tilla mund ta bëjnë një teknologji të caktuara më të përshtatshme për rrjetet shtëpiake dhe të tjera më të përshtatshme për rrjetet e organizatave të mëdha."

 Performanca 
Çdo standard ndryshon në diapazonin gjeografik,duke bërë që një standard të jetë më i përshtatshëm se tjetri në varësi të asaj që synohet të arrihet me rrjetin pa tela.Performanca e rrjeteve pa tela përmbush një sërë aplikacionesh të tilla si zëri dhe videoja.Përdorimi i kësaj teknologjie gjithashtu hap hapësirë për zgjerime si nga 2G në 3G dhe teknologjitë 4G dhe 5G të cilat përfaqësojnë gjeneratën e katërt dhe të pestë të standardeve të komunikimit celular të telefonisë celulare.Meqenëse rrjetet pa tela janë bërë të zakonshme sofistikimi rritet përmes konfigurimit të harduerit dhe softuerit të rrjetit dhe arrihet një kapacitet më i madh për të dërguar dhe marrë sasi më të mëdha të të dhënave më shpejt.Tani rrjeti pa tela funksionon mbi LTE i cili është një standard i komunikimit celular 4G.Përdoruesit e një rrjeti LTE duhet të kenë shpejtësi të dhënash 10 herë më të shpejta se një rrjet 3G.

 Hapësira 
Hapësira është një tjetër karakteristikë e rrjeteve pa tela.Rrjetet pa tela ofrojnë shumë përparësi kur bëhet fjalë për zona të vështira për t'u lidhur me tela që përpiqen të komunikojnë përtej një rruge ose lumi një depo në anën tjetër të pronës ose ndërtesa që janë të ndara fizikisht por që funksionojnë si një e vetme.Rrjetet pa tela u lejojnë përdoruesve të caktojnë një hapësirë të caktuar ku rrjeti do të jetë në gjendje të komunikojë me pajisje të tjera përmes atij rrjeti.

Hapësira krijohet edhe në shtëpi si rezultat i eliminimit të rrëmujës së kabllove.Kjo teknologji ofron një alternativë për instalimin mediumeve fizike të rrjetit si kabllot koaksalet ose fibrat optike të cilat gjithashtu mund të jenë të kushtueshme.

 Shtëpi 
Për pronarët e shtëpive teknologjia pa tela është një opsion efektive krahasuar me Ethernet për ndarjen e printerëve,skanerëve dhe lidhjeve të internetit me shpejtësi të lartë.Rrjetet WLAN ndihmojnë në kursimin e kostove së instalimit të kabllove,kursimin kohës nga instalimi fizik dhe gjithashtu krijojnë lëvizshmëri për pajisjet e lidhura me rrjetin.Rrjetet pa tela janë të thjeshta dhe kërkojnë vetëm një pikë të vetme aksesi pa tela të lidhur direkt me internetin përmes një ruteri.

 Elementet e rrjetit pa tela 
Rrjeti i telekomunikacionit në shtresën fizike përbëhet gjithashtu nga shumë elemente të rrjetit me lidhje me tela(NE)të ndërlidhura.Këto NE mund të jenë sisteme ose produkte që ofrohen nga një prodhues i vetëm,ose që montohen nga ofruesi i shërbimit (përdoruesi) ose integruesi i sistemit me pjesë nga disa prodhues të ndryshëm.

NE-të pa tel janë produktet dhe pajisjet e përdorura nga një operator pa tela për të ofruar mbështetje për rrjetin mbështetës(backhaul)si dhe për një qendër komutimi celular(MSC).

Shërbimi i besueshëm pa tela varet nga elementët e rrjetit në shtresën fizike që të jenë të mbrojtura kundër mjediseve operacionale dhe aplikimeve(shih GR-3171Kërkesat e Përgjithshme për Elementët e Rrjetit të Përdorur në Rrjetet Pa Tela – Kriteret e Shtresës Fizike). 

Ato që janë veçanërisht të rëndësishme janë NE-të që ndodhen në kullën qelizore deri në kabinetin e stacionit bazë (BS).Pajisjet e montimit dhe pozicionimi i antenës mbulesave të lidhura dhe kabllove duhet të kenë forcë dhe qëndrueshmëri të mjaftueshme,rezistencë ndaj korrozionit dhe qëndrueshmëri ndaj erës,stuhive,ngricës dhe kushteve të tjera atmosferike.Kërkesat për komponentët individualë si pajisjet ndërlidhëse,kabllot,lidhësit dhe mbulesat duhet të marrin parasysh strukturën ku janë të montuar.

 Vështirësitë 

 Ndërhyrje 
Krahasuar me sistemet me tela rrjetet pa tela janë shpesh të ndjeshme ndaj ndërhyrjeve elektromagnetike.Këto ndërhyrje mund të shkaktohen nga rrjete të tjera ose nga lloje të tjera pajisjesh që gjenerojnë valë radio që janë brenda ose afër brezave radio që përdoren për komunikim.Ndërhyrjet mund të përkeqësojnë sinjalin ose të shkaktojnë dështimin e sistemit.

 Absorbimi dhe reflektimi 
Disa materiale shkaktojnë absorbimin e valëve elektromagnetike duke i penguar ato të arrijnë te marrësi në raste të tjera veçanërisht me materiale metalike ose përçuese ndodh reflektimi.Kjo mund të shkaktojë zona të vdekura ku nuk ka fare sinjal.Izolimi termik me fletë alumini në shtëpitë moderne mund të zvogëlojë lehtësisht sinjalet mobile brenda me 10dB gjë që shpesh çon në ankesa për pranimin e dobët të sinjaleve celulare rurale me distancë të gjatë.

 Zbehje shumërrugëshe 
Në zbehjen dy ose më shumë rrugë të ndryshme të ndjekura nga sinjali për shkak të reflektimeve mund të shkaktojnë që sinjalet të anulojë njëra-tjetrën në disa vende të caktuara ndërsa në vende të tjera të jenë më të forta.

 Problemi i nyjes së fshehur 
djathtas|parapamje|200x200px| Në një problem të nyjës së fshehur,Stacioni A mund të komunikojë me Stacionin B. Edhe Stacioni C mund të komunikojë me Stacionin B. Megjithatë,Stacionet A dhe C nuk mund të komunikojnë me njëri-tjetrin,por sinjalet e tyre mund të shkaktojnë ndërhyrje te Stacioni B.
Problemi i nyjes së fshehur ndodh në disa lloje rrjetesh kur një nyje është e dukshme nga një pikë aksesi pa tela (AP) por jo nga nyjet e tjera që komunikojnë me atë pikë aksesi.Kjo çon në vështirësi në kontrollin e aksesit të mediumit(përplasje të sinjaleve).

 Problem i ekspozuar i nyjes së terminalit 
majtas|parapamje|200x200px
Problemi i terminalit të ekspozuar ndodh kur një nyjë në një rrjet nuk është në gjendje të dërgojë të dhëna për shkak të ndërhyrjes nga një nyjë tjetër që ndodhet në një rrjet të ndryshëm por përdor të njëjtin kanal.

 Problemi i burimeve të përbashkëta 
Spektri pa tela është një burim i kufizuar dhe ndahet nga të gjitha nyjet që ndodhen brenda rrezës së transmetuesve të tyre.Shpërndarja e gjerësisë së brezit bëhet e ndërlikuar kur marrin pjesë shumë përdorues.Shpesh përdoruesit nuk janë të vetëdijshëm se shifrat e reklamuar(p.sh.për pajisjet IEEE 802.11 ose rrjetet LTE) nuk përfaqësojnë kapacitetin e tyre individual por ndahen me të gjithë përdoruesit e tjerë prandaj dhe shpejtësia reale për përdoruesin është shumë më e ulët.Me rritjen e kërkesës mbingarkesa e kapacitetit bëhet gjithnjë e më e mundshme. Përfshirja e përdoruesit në procesin e vendimmarrjes "User-in-the-loop"(UIL) mund të jetë një zgjidhje alternative ndaj nevojës për përmirësime të vazhdueshme drejt teknologjive më të reja dhe më të mbi-pajisura.

 Kapaciteti 

 Kanali 

parapamje| Kuptimi i SISO,SIMO,MISO dhe MIMO.Përdorimi i antenave të shumta dhe transmetimi në kanale të ndryshme frekuencash mund të zvogëlojë zbehjen dhe mund të rrisë ndjeshëm kapacitetin e sistemit.
Teorema e Shannon mund të përshkruajë normën maksimale të transmetimit të të dhënave për çdo lidhje pa tela të vetme e cila lidhet me gjerësinë e brezit në Hz dhe me nivelin e zhurmës në kanal.

Kapaciteti i kanalit mund të rritet ndjeshëm duke përdorur teknikat MIMO ku antena të shumëfishta ose frekuenca të shumëfishta lejojnë shfrytëzimin e rrugëve të shumëfishta drejt marrësit për të arritur një rendiment shumë më të lartë me një faktor të prodhimit të frekuencës me diversitetin e antenave në secilën anë.

Në sistemin Linux Agjenti Qendror i Domainit Rregullator(CRDA)kontrollon cilësin e kanaleve.

 Rrjeti 
Gjerësia e përgjithshme e brezit të një rrjeti varet nga sa shpërndarës(dispersiv) është mediumi(një medium më shpërndarës në përgjithësi ka gjerësi brezi më të mirë sepse minimizon ndërhyrjet)sa frekuenca janë në dispozicion sa zhurmë kanë ato frekuenca sa antena përdoren dhe nëse përdoret një antenë drejtimore nëse nyjet përdorin kontroll të fuqisë dhe faktorë të tjerë të ngjashëm.

Rrjetet celulare pa tela në përgjithësi kanë kapacitet të mirë falë përdorimit të antenave drejtuese dhe aftësisë për të ripërdorur kanalet e radios në qelizat jo-ngjitëse.Për më tepër qelizat mund të bëhen shumë të vogla duke përdorur transmetues me fuqi të ulët gjë që përdoret në qytete për të siguruar kapacitet rrjeti që rritet linearisht me dendësinë e popullsisë.

 Mbrojtja 
Pikat e aksesit pa tela janë gjithashtu shpesh afër njerëzve por rënia e fuqisë në distancë është e shpejtë duke ndjekur ligjin e unversit katror.Qëndrimi i Agjencisë së Mbrojtjes së Shëndetit(HPA)të Mbretërisë së Bashkuar është se "... Ekspozimet ndaj frekuencave radio (RF) nga WiFi ka të ngjarë të jenë më të ulëta se ato nga telefonat mobil".Gjithashtu u thekson "..nuk ka asnjë arsye pse shkollat dhe të tjerët nuk duhet të përdorin pajisje WiFi".Në tetor 2007 HPA nisi një studim të ri "sistematik" mbi efektet e rrjeteve WiFi në emër të qeverisë së Mbretërisë së Bashkuar me qëllim qetësimin e frikës që i kishin dalë në media gjatë periudhës së fundit deri në atë kohë.Dr. Michael Clark nga HPA thotë se kërkimet e publikuara mbi telefonat mobil dhe antenat nuk japin arsye për të dënuar përdorimin e WiFi-së.

 Shih edhe 

 Vonesa e takimit
 Pikë aksesi pa tela
 Rrjeti pa tela i komunitetit
 Rrjeti pa tela
 Krahasimi i klientëve të LAN-it pa tela
 Anketa e vendndodhjes pa tela
 Simulimi i rrjetit
 Rrjeti optik i rrjetës
 Rrjet pa tela mesh
 Menaxhimi i lëvizshmërisë pa tela

 Referime 
1.

2.

3.

4.

5.

6.

7.

8.

9.

10.

11.

12.

13.

14.

15.

16.

17.

18.

19.

20.

21.

22.

23.

 Lexime të mëtejshme 














 Lidhje të jashtme 

de:Kabellose Übertragungsverfahren
Kategoria:Rrjetëzim pa tela